UKUGCINA

Azibuyele Emasisweni
Ukugcina amasiko kusikhumbuza ukuthi singobani futhi sisukaphi.Kudala kwakuthi uma kunentombazane emzini womnumzane, lapha sekufike isigaba sokuthi iya ebuntombini lokho kubizwa ngokuthi ukuthomba.Ngaleso sikhathi intombazane  yayingena emgonqweni,ihlala endlini izinsuku ezingangeviki,igcobe ibomvu futhi igunde izinwele zonke ekhanda lokhu kukhombisa uphawu lwesiqalo esisha entombini. Khumalo, L.M (2008). Ukuthomba Nobulili Emphakthini WamaZulu. Johannesburg: Van Schaik Publishers.Ngalesi sikhathi intombazane yayingavumelekile ukuthi igcogcome futhi ibange umsindo endlini ukuze igweme izinhlekelele ezazingenzeka.

Ogogo babedlala indima ebalulekile ekukhuliseni intombazane bangene kuleyondlu ukuze banike intombi iziyalo mayelana nokuziphatha kwentombi kulesi sigaba, phela indlela ibuzwa kwabaphambili. Nkabinde, A.C. (2012).Amasiko Namgugu Esizwe SesiZulu. Pietermaritzburg:Shuter &Shooter. Sibala izifundo ezazigxila ekutheni njengomuntu wesifazane kumele ube nesibindi kanye nokwazisa omunye umuntu futhi oyaziyo indima yakhe emphakathini.Izintombi zezinye izigodi zaziyafika zizobungaza usuku lwentombi.Lokhu kuveza ukuhlonipha usiko kanti futhi abantu besilisa abavumelekile ukungena kuleyondlu.Intombi uma isiqedile izinsuku zayo,kuhlatshwa imbuzi ukuze kubikelwe izidalwa ngomtwana wazo oseqala isigaba esisha.Ngakusasa izintombi zivuka ekuseni ziyogeza ibomvu emfuleni, lokhu kwakuhambisa nomthandazo nokubonga izidalwa kanye nokucela impilo enhle.Emva kwalokho zazibuya bese kubungazwa ukukhula kwentombazane,kuba idili likamkhipheni emagcekeni.Buthelezi, M.N (2016). Ushintsho Lwamasiko Emphakthini WamaZulu Wanamuhla. Durban: Reach Publishers.

Amasiko ayesiza ekwakheni ubudlelwano nokubumbana emndenini kanye nasemphakathini.Kanti awagcini ngokufundisa ngomzimba kuphela kepha abuye afundise ngokomoya nangokwengqondo, okuhlanganisa ukuhlonipha asebelele,ukuzithiba kanye nokubambisana.Nakuba isikhathi sanamuhla singasafani nesakudala kepha kubalulekile njengentsha ukuthi sihloniphe amasiko ethu kanti ukubuyela emasisweni kusisiza ekutheni sikhumbule imvelaphi yethu siphinde sidlulise amasiko kwizizukulwane nezizukulwane.

 Imithombo: